EkBass/fiwiki-20250220-pages-articles huggingface dataset:
Love & Understanding

Love & Understanding on yhdysvaltalaisen Kool & the Gang -yhtyeen vuonna 1976 julkaistu seitsemäs studioalbumi. Se nousi Billboard 200 -listan sijalle 68 sekä R&B-listan; sijalle 68. Single ”Love and Understanding (Come Together)” saavutti jonkinasteista menestystä Yhdysvalloissa. == Kappaleet == == Lähteet == Luokka:Kool & the Gangin albumit Luokka:Vuoden 1976 albumit
Spirit of the Boogie

Spirit of the Boogie on yhdysvaltalaisen Kool & the Gang -yhtyeen vuonna 1975 julkaistu kuudes studioalbumi, jota on pidetty yhtyeen parhaana. Levy nousi Yhdysvalloissa Billboard 200 -listan sijalle 48, jazz-listan sijalle 18, ja R&B-listan; sijalle 5. Lisäksi kappaleet ”Spirit of the Boogie” ja ”Caribbean Festival” muodostuivat hiteiksi. == Kappaleet == == Lähteet == Luokka:Kool & the Gangin albumit Luokka:Vuoden 1975 albumit
The Fifth Chapter

The Fifth Chapter (tyylitellysti T5C) on saksalaisen Scooter-yhtyeen seitsemästoista studioalbumi, joka julkaistiin 26. syyskuuta 2014.https://itunes.apple.com/de/album/fifth-chapter-spy- version/id997024059https://itunes.apple.com/fi/album/fifth-chapter-deluxe- edition/id920148818https://itunes.apple.com/us/album/the-fifth-chapter-spy- version/id997405918 == Taustaa == The Fifth Chapter on ensimmäinen Scooterin albumi, jota ei ole tuottanut Rick J. Jordan. Jordan oli lopettanut toimessaan vuoden 2014 alulla ja tilalle oli tullut Phil Speiser. The Fifth Chapter on myös ensimmäinen vinyylinä julkaistu albumi sitten vuoden 1996 Our Happy Hardcoren. == Kappaleet == Kaikki kappaleet on tuottanut Scooter, paitsi Today, ja Radiate, jotka ovat tuottaneet Scooter ja Vassy. ===Deluxe Edition Bonus Disc=== Limited Deluxe Box 2 CD \+ Scooter Shout Box \+ Sticker-Set == Singlet == * Bigroom Blitz (2-tracks) 23.05.2014 1\. Radio Mix (3:07) 2\. Scooter Remix (3:59) * Bigroom Blitz (Web) 1\. Radio Mix (3:07) 2\. Scooter Remix (4:00) 3\. Extended Mix (4:14) 4\. P.A.F.F. Remix (5:06) * Today (feat Vassy) 2-tracks 1\. Radio edit (3:27) 2\. Extended mix (4:14) * Today (Promo CDR) 1\. Radio edit (3:27) 2\. Extented Mix (4:14) 3\. Laurent H remix 4\. Crew Cardinal remix 5\. Scooter remix (3:52) 6\. Instrumental * Can't Stop The Hardcore (2-tracks) 05.12.2014 1\. Radio edit (2:45) 2\. Extended mix (3:45) * Can't Stop The Hardcore (Web) 1\. Can't Stop The Hardcore - Radio edit (2:45) 2\. Can't Stop The Hardcore - Scooter remix (3:55) 3\. Can't Stop The Hardcore - Extended mix (3:45) 4\. Can't Stop The Hardcore - Heavyweight edit (3:21) 5\. Hain A.M. (4:59) 6\. Can't Stop The Hardcore - Instrumental (2:45) * Radiate (Web) 29.05.2015 1\. SPY version (3:03) 2\. Extended mix (3:45) * Radiate (French Promo CDR ) 2015 1\. SPY version (3:02) 2\. Extended mix (3:42) 3\. Jerome Edit (3:27) 4\. Jerome Remix (4:05) == Kokoonpano == * H.P. Baxxter – laulu, MC * Phil Speiser – miksaaja * Vassy – tuottaja (kappaleet 3 ja 5), laulu (kappaleet 3 ja 5) * Jessica Jean – laulu (kappaleet 7, 14, 16) * Yasmin K. – laulu (kappale 4) * Dan Priddy – taustalaulu (kappale 10) * Gareth Owen – taustalaulu (kappale 6) == Listasijoitukset == Maa Julkaisu Etiketti Formaatti Saksa 26 Syyskuu 2014 Sheffield Tunes * CD * LP * digitaalinen lataus == Lähteet == == Aiheesta muualla == *www.scootertechno.com Luokka:Vuoden 2014 albumit Luokka:Scooterin albumit
Targa

Targa on termi yleensä kaksiovisen henkilöauton katosta, josta on irrotettavissa osa, joka rajoittuu reunoistaan turvakaareen, sivuikkunoihin ja tuulilasin kehykseen. Rakenteeltaan irrotettava osa on kevyt ja joskus ikkunallinen. Targan katon irrotettava osuus koostuu yleensä yhdestä osasta, mutta joissain autoissa on käytetty kahta irrotettavaa ikkunaa, jotka irtoavat molemmilta puolilta ja niiden väliin jää kattoon paikalleen pitkittäinen palkki. Tällöin kyseessä on T-top. Tiedosto:1988 Porsche 911 Targa (37011644141).jpg|Porsche 911 Targa vm. 1988 Tiedosto:Porsche 911SC Targa - 1982 (10363307496).jpg|Porsche 911 Targa vm. 1982 Tiedosto:1987 911carrera Jubi Targa und TLcabrio.jpg|Porsche 911: targa ja cabrio Luokka:Auton korimallit
Diklooridifenyylidikloorietaani

Diklooridifenyylidikloorietaani eli DDD (C14H10Cl4) on orgaaninen yhdiste, joka muistuttaan rakenteeltaan ja ominaisuuksiltaan huomattavasti DDT:tä ja on sen aineenvaihduntatuote. Yhdistettä on aikaisemmin käytetty DDT:n tavoin hyönteismyrkkynä maataloudessa.Robert L. Metcalf & Abraham Rami Horowitz: Insect Control, 2. Individual Insecticides, Ullmann's Encyclopedia of Industrial Chemistry, John Wiley & Sons, New York, 2014. Viitattu 15.11.2015 DDD:n isomeeri on lääkeaineena käytettävä mitotaani. == Ominaisuudet ja käyttö == Huoneenlämpötilassa diklooridifenyylidikloorietaani on valkoista kiteistä veteen liukenematonta ainetta. Yhdiste on DDT:n aineenvaihduntatuote eliöissä ja maaperässä, ja sillä on samanlaisia insektisidisiä ominaisuuksia DDT:n kanssa. Nisäkkäille sen akuutti myrkyllisyys ei ole yhtä suuri kuin DDT:n, ja esimerkiksi rotalla suun kautta saatuna diklooridifenyylidikloorietaanin LD50-arvo on 3,4 g/kg. Yhdiste kuitenkin kertyy DDT:n tavoin ravintoketjussa eliöihin ja säilyy luonnossa pitkiä aikoja hajoamatta. Diklooridifenyylidikloorietaania on käytetty muun muassa kasvis- ja tupakkaviljelmillä hyönteismyrkkynä. Yhdistettä levitettiin joko jauheena tai emulsiona. Nykyään yhdisteen käyttö on kielletty monissa maissa esimerkiksi Yhdysvalloissa se kiellettiin vuonna 1974. == Lähteet == == Aiheesta muualla == *Toxin and Toxin Target Database (T3DB): P,P'-DDD *KEGG: Dichlorodiphenyldichloroethane *ChemBlink: 4,4'-DDD Luokka:Hyönteistorjunta- aineet
DDD

DDD voi viitata johonkin seuraavista * diklooridifenyylidikloorietaani, hyönteismyrkky * määritelty vuorokausiannos, DDD-annos (engl. defined daily dose), lääkkeen kansainvälisesti sovittu teoreettinen vuorokausiannos * DDD (engl. Dialogical, Digital and Deep Learning), pedagoginen malli * DDD (engl. digital, digital, digital), CD-levyn merkintä, että kaikki vaiheet on tehty täysin digitaalisesti
Onni Saari

Onni Saari (31. tammikuuta 1887 KauhavaPilli, s. 157. – 25. toukokuuta 1974 Fitchburg) oli amerikansuomalainen toimittaja. Saari kävi oppikoulun Suomessa ja muutti vuonna 1905 Yhdysvaltoihin, jossa hän liittyi Amerikan sosialistiseen puolueeseen. Saari opiskeli Työväen Opistossa vuosina 1908–1910 ja Cassin teknisessä koulussa vuosina 1916–1917. Hän työskenteli Raivaajan toimittajana vuosina 1911–1914 ja 1918–1921, Sosialistissa vuosina 1914–1915, Työmiehessä vuosina 1917–1918 sekä kommunistisessa Eteenpäin-lehdessä vuosina 1921–1923. Vuosina 1923–1924 Saari oli kanadansuomalaisen kommunistilehden Vapauden päätoimittaja. Hänet erotettiin tehtävästä opportunistina ja sosiaalidemokraattina.Pilli, s. 157–160. Vuonna 1925 Saari erotettiin myös Yhdysvaltain kommunistisesta puolueesta, jonka ”bolševisointia” hän oli vastustanut. Vuosina 1934–1935 Saari toimi torontolaisen Vapaan Sanan liikkeenhoitajana. Myöhemmin hän omisti lomakylän Massachusettsin Ashburnhamissa. Hän toimi myös osuustoimintaliikkeessä ja amerikansuomalaisten lehtien avustajana. ==Teoksia== * Perustuslain olemus. Superior: Amerikan suomal. sosialistiset kustannusliikkeet, 1922. ==Lähteet== * ===Viitteet=== Luokka:Amerikansuomalaiset henkilöt Luokka:Kanadalaiset toimittajat Luokka:Yhdysvaltalaiset toimittajat Luokka:Vuonna 1887 syntyneet Luokka:Vuonna 1974 kuolleet
Kippi

Kippi on liike telinevoimistelussa. Liikkeen alussa joko heilutaan aisalla tai hypätään aisalle. Sen jälkeen voimistelija vetää molemmat jalkansa aisaan, ja työntää itsensä ylös. Luokka:Telinevoimistelu
Henry Askeli

Philip Henry Askeli (24. maaliskuuta 1886 Hailuoto – 13. marraskuuta 1962 Hyannis, Massachusetts) oli amerikansuomalainen piirtäjä, työväenliikkeen aktivisti ja terapeutti. Askeli kävi kansakoulun ja muutti Yhdysvaltoihin vuonna 1900 . Hän opiskeli Lockwoodin taidekoulussa Michiganin Kalamazoossa vuosina 1908–1909, New Yorkin taideteollisessa korkeakoulussa vuosina 1915–1916 ja Chicagon taideakatemiassa vuonna 1918. Vuosina 1916–1917 hän työskenteli Duluth News Tribunen mainospiirtäjänä. Askeli liittyi nuorena työväenliikkeeseen. Hän työskenteli Toverin toimittajana vuosina 1912–1915, Amerikan Suomalaisen Sosialistijärjestön pääsihteerinä vuosina 1917–1922 ja Työmiehen toimittajana vuosina 1924–1927. Vuosina 1922–1923 Askeli työskenteli Petroskoissa ja vuosina 1927–1929 hän johti brooklynilaisen Co-operative Trading Association -osuuskunnan valistusosastoa. 1920-luvulla Askeli kuului Yhdysvaltain kommunistiseen puolueeseen, josta hänet erotettiin sen opposition mukana vuonna 1928. Myöhemmin hän oli sosiaalidemokraattisen Amerikan Suomalaisen Kansanvallan Liiton jäsen. Poliittisen uransa jälkeen Askeli työskenteli fysioterapeuttina Bostonissa, Rhode Islandin Providencessa, Massachusettsin Hyannisissa sekä omistamallaan klinikalla Massachusettsin West Yarmouthissa. Hän suoritti tohtorin tutkinnon luontaislääkinnän alalta Chattanoogan Taylor-yliopistossa vuosina 1938–1939. Hän on myös kirjoittanut alaan liittyviä teoksia. ==Teoksia== * Kaskuja 1. Astoria: s.n., 1915. * Syökäämme oikein: johdatus ravintotieteeseen. Fitchburg: Raivaaja kustannusyhtiö, 1933. * Yksi päivä kuluttajan elämässä: kolmiosainen osuustoiminnallinen kuvaelma. Fitchburg: Raivaaja Pub. Co, 1936. * How to know yourself; ninety days to good health. Philadelphia: Dorrance, 1960. ==Lähteet== Luokka:Amerikansuomalaiset henkilöt Luokka:Luontaislääketieteen henkilöt Luokka:Yhdysvaltalaiset toimittajat Luokka:Vuonna 1886 syntyneet Luokka:Vuonna 1962 kuolleet
Believe in Me

Believe in Me voi tarkoittaa ainakin seuraavia: * Believe in Me, Duff McKaganin sooloalbumi vuodelta 1993 * ”Believe in Me”, Bonnie Tylerin kappale, jolla hän edusti Britanniaa Eurovision laulukilpailussa 2013 * Valkoinen valhe (Believe in Me), yhdysvaltalainen elokuva vuodelta 1971 * Believe in Me, yhdysvaltalainen elokuva vuodelta 2006.
Beer Barrel Polka

Beer Barrel Polka, Roll out the Barrel tai Rosamunde on Jaromír Vejvodan (1902–1988) vuonna 1927 säveltämä polkka, joka aluksi tunnettiin instrumentaaliversiona ensimmäisen esityspaikkansa, Prahan esikaupunki Modřanyn mukaan nimellä Modřanská polka. Kappaleen sanoitti tšekiksi Václav "Vašek" Zeman, jolloin nimeksi tuli Škoda lásky (suomeksi "onneton rakkaus"). Toisen maailmansodan aikaan kappale tunnettiin jo useissa maissa lukuisilla nimillä. Vuonna 1938 kappaleen levytti saksalainen hanuristi Will Glahé nimellä "Rosamunde". Saksankieliset sanat oli kirjoittanut Klaus S. Richter vuonna 1934. Nimi "Beer Barrel Polka" liittyy Lew Brownin ja Wladimir Timmin sanoitukseen. Englanniksi kappale tuli tunnetuksi useina versioina, joita levyttivät muun muassa The Andrews Sisters, Glenn Miller Orchestra, Benny Goodman, Bobby Vinton, Billie Holiday ja Joe Patek. Ruotsiksi kappale tunnetaan Nils Pernen sanoittamana nimellä Ut i naturen.* Suomalaisia versioita kappaleesta ovat Böömiläinen polkka, Hei hei mukaan jokainen (sanoittajina Kullervo, Eine Laine ja Jukka Kuoppamäki) sekä Tonttujen joulupolkka -niminen lastenlaulu, jonka sanoitti Reino Helismaa. ==Lähteet== * * ===Viitteet=== Luokka:Vuoden 1927 kappaleet Luokka:Tšekkiläiset joululaulut Luokka:Suomenkieliset joululaulut
Westfield Mall of Scandinavia

Westfield Mall of Scandinavia (aiemmin Mall of Scandinavia) on kauppakeskus Solnan kunnassa, Tukholman läänissä, Ruotsissa. Kauppakeskus avattiin 12. marraskuuta 2015. Keskuksessa on 224 liikettä ja kerrospinta-alaa 101 000 neliömetriä. Rakennuksen suunnitteli arkkitehti Gert Wingårdh. Kauppakeskuksen yhteydessä on 15-salinen elokuvateatteri. Yhteen saleista rakennettiin Imax- järjestelmä, joka on Ruotsin ensimmäinen. Ostoskeskuksen vieressä on Friends Arena -jalkapallostadion sekä 90 metriä korkea tornihotelli Quality Hotel Friends. Keskuksen ympärille on rakenteilla kaupunginosa ja työpaikkakeskittymä Arenastaden. Tukholman paikallisjunaverkon Solnan rautatieasema sijaitsee keskuksen vieressä. ==Lähteet== ==Aiheesta muualla== * Kauppakeskuksen kotisivut Luokka:Ruotsin kauppa- ja ostoskeskukset Luokka:Tukholman läänin rakennukset ja rakennelmat Luokka:Solna
Tom Ashley

Thomas John Mitchell "Tom" Ashley (s. 11. helmikuuta 1984 Auckland) on uusiseelantilainen uransa päättänyt kilpapurjehtija, joka kilpaili purjelautailussa. Ashley on 188 senttimetriä pitkä ja painaa 70 kilogrammaa.http://www.sports-reference.com/olympics/athletes/as/tom- ashley-1.html Hän edusti Takapuna BC:tä.https://members.sailing.org/sailors/biog.php?memberid=31799 Ashley osallistui urallaan kaksiin kesäolympialaisiin, vuosina 2004 ja 2008. Vuoden 2008 kesäolympialaisista Pekingistä hän saavutti kultaa purjelautailusta ja oli vuoden 2004 kesäolympialaisissa Ateenassa kymmenes. MM-kilpailuista Ashley saavutti kultaa vuodelta 2008 ja hopeaa vuodelta 2006. Hän kilpaili viimeisen kilpailunsa maaliskuussa 2012. Ashleyn valmentajina toimivat David Robertson, Grant Beck, Mat Brick ja David Slyfleid. == Lähteet == Luokka:Uusiseelantilaiset kilpapurjehtijat Luokka:Uusiseelantilaiset olympiavoittajat Luokka:Vuonna 1984 syntyneet Luokka:Elävät henkilöt
Roberto Cammarelle

Roberto Cammarelle (s. 30. heinäkuuta 1980 Cinisello Balsamo) on italialainen amatöörinyrkkeilijä ja olympiavoittaja. 190 senttimetriä pitkä vasenkätinen Cammarelle kilpailee superraskaassa sarjassa.http://boxrec.com/media/index.php/Roberto_Cammarelle Cammarelle edustaa GS Fiamme Oroa.http://www.sports- reference.com/olympics/athletes/ca/roberto-cammarelle-1.html Cammarelle saavutti ensimmäisistä olympialaisistaan, vuoden 2004 kesäolympialaisista Ateenasta, pronssia superraskaasta sarjasta. Vuoden 2008 kesäolympialaisista Pekingistä hän voitti kultaa samasta sarjasta. Kolmansista kesäolympialaisistaan, vuoden 2012 kesäolympialaisista Lontoosta Cammarelle saavutti hopeaa. MM-kilpailuista Cammarelle on saavuttanut kaksi kultaa ja kaksi pronssia. EM-kilpailuista hänellä on kolme hopeaa. EU- mestaruuskilpailuista Cammarelle on saavuttanut neljä kultaa ja Välimeren kilpailuista kolme kultaa. Cammarelle on siviiliammatiltaan poliisi. == Lähteet == Luokka:Italialaiset nyrkkeilijät Luokka:Italialaiset olympiavoittajat Luokka:Vuonna 1980 syntyneet Luokka:Elävät henkilöt
Pariisin verilöyly

thumb|right|270px|Maurice Papon johti Pariisin poliisia, kun verilöyly tapahtui. Pariisin verilöyly oli 17. lokakuuta 1961 Pariisissa tapahtunut joukkomurha, jolloin poliisi surmasi useita kymmeniä rauhanomaiseen mielenosoitukseen osallistuneita algerialaisia. Arviot uhrien lukumäärästä vaihtelevat 50:n ja 200:n välillä. Tapahtumat olivat osa tuolloin seitsemättä vuotta jatkunutta Algerian itsenäistymissotaa. Mielenosoitukseen osallistui noin 30 000 Algerian itsenäistymistä ajaneen Kansallisen vapautusrintaman kannattajaa, joiden kimppuun Pariisin poliisijohtajan Maurice Paponin komentamat joukot hyökkäsivät. Hän oli etukäteen luvannut suojella poliiseja tulevilta syytteiltä. Suuri osa uhreista syntyi, kun poliisi ajoi mielenosoittajia kaupungin läpi virtaavaan Seinejokeen. Heitä hakattiin myös tajuttomiksi ja heitettiin veden varaan. Ranskan hallitus myönsi lopulta vuonna 1998 syyllisyytensä 40 mielenosoittajan kuolemaan, mutta todellisuudessa surmansa saaneita oli lähes 200. Vuonna 2001 Pariisin pormestari Bertrand Delanoë paljasti uhrien muistolaatan Pont Saint-Michelin sillalla. == Lähteet == == Aiheesta muualla == Luokka:1961 Luokka:Pariisin historia Luokka:Joukkosurmat Luokka:Mielenosoitukset ja levottomuudet Ranskassa
Karel Pešek

Karel Pešek (20. syyskuuta 1895 Olomouc, Itävalta-Unkari – 30. syyskuuta 1970 Praha, Tšekkoslovakia) oli tšekkoslovakialainen jääkiekkoilija ja jalkapalloilija sekä olympiamitalisti. Hän pelasi keskikenttäpelaajana AC Sparta Prahassa ja Tšekkoslovakian jalkapallomaajoukkueessa. Pešek pelasi maajoukkueessa 44 ottelua ja teki niissä yhden maalin. Hän osallistui olympialaisiin vuosina 1920 ja 1924. Vuoden 1920 olympialaisissa Pešek edusti maataan myös jääkiekossa. Tšekkoslovakia sijoittui turnauksessa kolmanneksi. == Lähteet == * Luokka:Tšekkoslovakialaiset jääkiekkoilijat Luokka:Tšekkoslovakialaiset jalkapalloilijat Luokka:Tšekkoslovakialaiset olympiamitalistit Luokka:Vuonna 1895 syntyneet Luokka:Vuonna 1970 kuolleet
Jan Peka

Jan Peka (27. heinäkuuta 1894 Rataje nad Sázavou, Itävalta-Unkari – 21. tammikuuta 1985 Praha) oli tšekkoslovakialainen jääkiekkoilija, joka edusti maataan olympialaisissa kolmesti vuosina 1920, 1928 ja 1936. Pekan edustama Tšekkoslovakia voitti vuoden 1920 olympialaisissa pronssia. == Lähteet == * Jan Peka sports-reference.com Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1894 syntyneet Luokka:Vuonna 1985 kuolleet
Jan Palouš

Jan Leopold Alois Palouš (25. lokakuuta 1888 České Budějovice – 25. syyskuuta 1971 Praha) oli tšekkoslovakialainen jääkiekkoilija ja olympiamitalisti, joka osallistui olympialaisiin vuosina 1920 ja 1924. ”Koza” Paloušin edustama Tšekkoslovakia saavutti pronssia vuoden 1920 kesäolympialaisissa. Neljä vuotta myöhemmin Palouš osallistui ensimmäisiin järjestettyihin talviolympialaisiin. == Lähteet == * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1888 syntyneet Luokka:Vuonna 1971 kuolleet
Valentin Loos

Valentin "Vilda" Loos (13. huhtikuuta 1895, Praha, Itävalta-Unkari – 8. syyskuuta 1942, Praha, Böömin ja Määrin protektoraatti, Saksan valtakunta) oli tšekkoslovakialainen jääkiekkoilija, joka pelasi olympialaisissa vuosina 1920 ja 1924. Loosin edustama Tšekkoslovakian maajoukkue voitti pronssia vuoden 1920 olympiaturnauksessa. Hän edusti maataan myös neljä vuotta myöhemmin järjestetyissä ensimmäisissä talviolympialaisissa. == Lähteet == * dataOlympics -profiili Luokka:Vuonna 1895 syntyneet Luokka:Vuonna 1942 kuolleet Luokka:Tšekkoslovakialaiset olympiamitalistit Luokka:Tšekkoslovakialaiset jääkiekkoilijat
Karel Hartmann

Dr. Karel Hartmann (6. heinäkuuta 1885 – 16. lokakuuta 1944) oli tšekkoslovakialainen jääkiekkoilija, joka pelasi vuoden 1920 kesäolympialaisissa, joissa hän voitti joukkueensa kanssa pronssia. 16\. lokakuuta 1944 Hartmann ja hänen vaimonsa lähetettiin Auschwitziin keskitysleirille, jossa heidät todennäköisesti tapettiin jo samana päivänä. == Lähteet == * dataOlympics -profiili === Viitteet === Luokka:Vuonna 1885 syntyneet Luokka:Vuonna 1944 kuolleet Luokka:Tšekkoslovakialaiset olympiamitalistit Luokka:Tšekkoslovakialaiset jääkiekkoilijat
Magnus Goodman

Magnus ”Mike” Goodman (18. maaliskuuta 1898 Winnipeg, Manitoba – 18. heinäkuuta 1991 Dade City, Florida, Yhdysvallat) oli kanadalainen jääkiekkoilija. Hän oli osa jääkiekkojoukkue Winnipeg Falconsia, joka valittiin edustamaan Kanadaa vuoden 1920 olympialaisissa. Joukkue voitti turnauksessa kultaa. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1898 syntyneet Luokka:Vuonna 1991 kuolleet
Kirjorintapeukaloinen

Kirjorintapeukaloinen (Pheugopedius sclateri) on peukaloisten heimoon kuuluva varpuslintu. ==Levinneisyys== Kirjorintapeukaloista tavataan Kolumbiassa, Ecuadorissa ja Perussa, ja sen levinneisyysalueen pinta-ala on noin 65 300 km2. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Peukaloiset
Christian Fridfinnson

Kristmundur Numi Fridfinnson (14. kesäkuuta 1898 Baldur, Manitoba, Kanada – 10. marraskuuta 1938 Selkirk, Manitoba, Kanada) oli kanadalainen jääkiekkoilija, joka edusti maataan kesäolympialaisissa 1920. Fridfinnson pelasi Winnipeg Falconsissa, joka valittiin edustamaan Kanadaa vuoden 1920 kesäolympialaisissa. Hän teki voittomaalin turnauksen finaaliottelussa, jossa Kanada voitti lukemin 12–1. == Lähteet == * dataOlympics -profiili Luokka:Vuonna 1898 syntyneet Luokka:Vuonna 1938 kuolleet Luokka:Kanadalaiset olympiamitalistit Luokka:Kanadalaiset jääkiekkoilijat Luokka:Jääkiekon maailmanmestarit
Jokipeukaloinen

Jokipeukaloinen (Cantorchilus semibadius) on peukaloisten heimoon kuuluva varpuslintu. ==Levinneisyys== Jokipeukaloista tavataan Costa Ricassa ja Panamassa, ja sen levinneisyysalueen pinta-ala on noin 12 900 km2. Lajia on kuvattu harvinaiseksi ja laikuttaisesti esiintyväksi, mutta se on luokiteltu elinvoimaiseksi. ==Lähteet== Luokka:Peukaloiset
Raitapeukaloinen

Raitapeukaloinen (Cantorchilus nigricapillus) on peukaloisten heimoon kuuluva varpuslintu. ==Levinneisyys== Raitapeukaloista tavataan Kolumbiassa, Costa Ricassa, Ecuadorissa, Nicaraguassa ja Panamassa, ja sen levinneisyysalueen pinta-ala on noin 301 000 neliökilometriä. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Peukaloiset
Verkkopeukaloinen

Verkkopeukaloinen (Cantorchilus thoracicus) on peukaloisten heimoon kuuluva varpuslintu. ==Levinneisyys== Verkkopeukaloista tavataan Costa Ricassa, Nicaraguassa ja Panamassa, ja sen levinneisyysalueen pinta-ala on noin 74 100 km2. Laji on luokiteltu elinvoimaiseksi. ==Lähteet== Luokka:Peukaloiset
Viirukurkkupeukaloinen

Viirukurkkupeukaloinen (Cantorchilus leucopogon) on peukaloisten heimoon kuuluva varpuslintu. == Levinneisyys == Viirukurkkupeukaloista tavataan Kolumbiassa, Ecuadorissa ja Panamassa, ja sen levinneisyysalueen pinta-ala on noin 140 000 km². Laji on luokiteltu elinvoimaiseksi. == Lähteet == == Aiheesta muualla == * * * Luokka:Peukaloiset
Ola Fløene

Ola Fløene (s. 1. helmikuuta 1969 Hamar) on norjalainen autourheilija. Hän on toiminut rallin MM-sarjassa Andreas Mikkelsenin ja Mads Østbergin kartanlukijana. == Ura == Fløene debytoi rallin MM-sarjassa kaudella 1995 John Skarin kartanlukijana.http://www.ewrc-results.com/coprofile.php?p=62&sct;=1 Hän on toiminut myös muun muassa Henning Solbergin ja Pontus Tidemandin kartanlukijana. Ensimmäistä kertaa Fløene toimi Andreas Mikkelsenin kartanlukijana vuonna 2006. Ensimmäisen MM-sarjan palkintosijansa Fløene saavutti Mikkelsenin kanssa vuoden 2014 Puolan rallissa. Hän sijoittui Mikkelsenin kanssa MM-sarjassa kolmanneksi tuolla kaudella. Kaudella 2015 Fløene saavutti ensimmäisen WRC-voittonsa Katalonian rallissa ja oli jälleen MM-sarjan kolmas Mikkelsenin kanssa. Loppuvuodesta 2015 ilmoitettiin, että Fløene siirtyy Mads Østbergin kartanlukijaksi. Fløene ja Mikkelsen voittivat Intercontinental Rally Challengen mestaruuden vuosina 2011 ja 2012. Vuonna 2013 Fløene ja Tidemand voittivat JWRC:n mestaruuden. == Lähteet == Luokka:Norjalaiset kartanlukijat Luokka:Vuonna 1969 syntyneet Luokka:Elävät henkilöt
Kiipijäpeukaloinen

Kiipijäpeukaloinen (Thryophilus pleurostictus) on peukaloisten heimoon kuuluva varpuslintu. ==Levinneisyys== Kiipijäpeukaloista tavataan Costa Ricassa, El Salvadorissa, Guatemalassa, Hondurasissa, Meksikossa ja Nicaraguassa, ja sen levinneisyysalueen pinta-ala on noin 185 000 km2. Laji on luokiteltu elinvoimaiseksi. ==Lähteet== Luokka:Peukaloiset
Volkswagen Transporter (T2)

Volkswagen Transporter T2 (Typ 2) on Volkswagen Transporterin toisen sukupolven malli, jota valmistettiin vuosina 1968–1979. Näkyvin ero aikaisempaan sukupolveen oli, että tuulilasi ei ollut enää jaettu. Vuoteen 1971 saakka valmistettiin mallia T2a ja sen jälkeen mallia T2b. Uudemmassa versiossa oli muun muassa edessä levyjarrut. Mallia valmistettiin Saksassa vuoteen 1979, ja sen jälkeen Meksikossa vuoteen 1986. Valmistus Brasiliassa nimellä Volkswagen Kombi jatkui katkeamatta 56 (kaikkiaan 64) vuoden ajan joulukuun 2013 loppuun asti, kunnes arviolta 10 miljoonan kappaleen tuotantomäärän saavuttanutta mallia ei enää mitenkään pystytty muuttamaan jotta se täyttäisi nykyaikaiset turvallisuusmääräykset. Suomessa tällä mallilla on lempinimi Terroristipaku. Nimi tulee siitä, että 1970-luvun keskieurooppalaiset vasemmistoterroristit suosivat automallia attentaateissaan. == Moottorit == Bensiini * 1,6 35 kW (48 hv) * 1,6 37 kW (50 hv), (1971–) * 1,7 49 kW (66 hv) manuaali (1972–), 46 kW (62 hv) automaatti (1973–) * 1,8 50 kW (68 hv) (1974–) * 2,0 52 kW (70 hv) (1976–) == Lähteet == == Aiheesta muualla == Transporter T2 Luokka:Pakettiautot Luokka:1960-luvun autot Luokka:1970-luvun autot
Volkswagen Transporter (T4)

Volkswagen Transporter T4 on Volkswagen Transporterin neljännen sukupolven malli, jota valmistettiin vuosina 1990–2003. Pakettiautoversion lisäksi siitä myytiin Caravelle- ja Multivan-henkilönkuljetusmalleja. Eurovan oli T4:stä Yhdysvaltain ja Kanadan markkinoilla käytetty nimi. Se oli myynnissä vuosina 1993–2004. Autoa sai ainoastaan henkilönkuljetusmallina, lukuun ottamatta matkailuautoiksi varusteltuja malleja. Eurovan poistui markkinoilta, kun Transporterin viides sukupolvi esiteltiin. Siitä lähtien mallia ei ole viety Pohjois-Amerikkaan. Eurovan-nimeä on käytetty ajoittain myös Euroopassa, jolloin kyseessä on ollut autoon saatava varustepaketti. == Volkswagen Transporter T4 (1990–2003) == Neljännen sukupolven Transporter suunniteltiin aivan uudelta pohjalta, ja se poikkesi rakenteeltaan huomattavasti edeltäjistään. Siinä oli eteen poikittain sijoitettu moottori ja etu- tai neliveto. Moottorin sijoittaminen eteen muodosti kolariturvallisuutta lisäävän muodonmuutosvyöhykkeen auton keulaan. Lisäksi muutoksen myötä tavaraa pystyi kuormaamaan helpommin takaluukun kautta, koska luukun kokoa rajoittava moottori ei ollut taka-akselin takana. Ensimmäistä kertaa mallin historiassa saatavana oli kaksi eripituista akseliväliä. Vuonna 1996 kaikki henkilönkuljetusmallit kokivat malliuudistuksen, joka tunnetaan saksankielisellä nimellä Große Produktaufwertung (GP). Kasvojenkohotuksessa keulan ilmettä uudistettiin uusilla ajovaloilla, etusäleiköllä ja puskurilla. Uusi keula oli myös aiempaa pidempi, mikä mahdollisti 2,8-litraisen VR6-moottorin asentamisen konepellin alle. Tavarankuljetusmalleissa vanha keula säilyi tuotannon päättymiseen saakka. Vuoden 1998 lopussa ohjauspyörä ja mittaristo vaihdettiin uusiin. Uusi mittaristo sinisellä taustavalaistuksella oli samankaltainen kuin uusissa Volkswagen-henkilöautomalleissa. == Lähteet == == Aiheesta muualla == Transporter T4 Luokka:Pakettiautot Luokka:1990-luvun autot Luokka:2000-vuosikymmenen autot
Volkswagen Transporter (T5)

Volkswagen Transporter T5 on Volkswagen Transporterin viidennen sukupolven malli, jota valmistettiin vuosina 2003–2015. Pakettiautoversion lisäksi siitä myytiin Caravelle- ja Multivan-henkilönkuljetusmalleja sekä tehdasvalmisteista California-retkeilyautoa. == Volkswagen Transporter T5 (2003–2015) == Viidennen sukupolven Transporter ei eronnut edeltäjästään niin ratkaisevasti kuin T4 erosi omista edeltäjistään, koska moottorin sijoitukseen ja jäähdytystapaan ei tehty muutoksia. Perusratkaisuna säilyi edelleen eteen poikittain sijoitettu moottori ja etuveto. Vaihteenvalitsin siirtyi lattialta kojelautaan ohjaamoergonomian parantamiseksi. Vuoden 2008 Euro NCAP -kolaritestistä T5 sai tulokseksi neljä tähteä viidestä. Syksyllä 2009 malliston keulan ilmettä muokattiin vastaamaan uusia Volkswagen- henkilöautomalleja. Ajovalot, etusäleikkö ja -puskuri olivat uudet, samoin kuin myös sivupeilit. Sisällä ohjauspyörä ja mittaristo olivat uusia, lisäksi kojelaudan keskikonsoliin oli myös tehty pieniä uudistuksia. Aiempi kuusiportainen automaattivaihteisto korvattiin seitsemänportaisella DSG- kaksoiskytkinvaihteistolla. == Lähteet == == Aiheesta muualla == Transporter (T5) Luokka:Pakettiautot Luokka:2000-vuosikymmenen autot Luokka:2010-luvun autot
Travis Fimmel

Travis Fimmel (s. 15. heinäkuuta 1979 Echuca, Victoria), on australialainen näyttelijä ja entinen malli, joka on tunnetuin roolistaan Ragnar Lothbrokina televisiosarjassa Viikingit. Mallin urallaan Fimmel toimi muun muassa Calvin Kleinin mallina. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2008 Ravenswood Ravenswood Ron 2008 Surfer, Dude Surfer, Dude Johnny Doran 2010 The Experiment The Experiment Helweg 2010 Needle Needle Marcus Rutherford 2010 Pure Country 2: The Gift Pure Country 2: The Gift Dale Jordan 2012 The Baytown Outlaws The Baytown Outlaws McQueen Oodie 2012 Harodim Harodim Lazarus Fell 2015 Maggie's Plan Maggie's Plan Guy 2016 Warcraft: The Beginning Warcraft Anduin Lothar 2017 Lean on Pete Lean on Pete Ray Thompson 2019 Finding Steve McQueen Finding Steve McQueen Harry Barber 2019 Danger Close: The Battle of Long Tan Danger Close: The Battle of Long Tan Harry Smith 2019 Dreamland Dreamland George Evans 2020 Here Are the Young Men Here Are the Young Men TV-juontaja 2021 Die in a Gunfight Die in a Gunfight Wayne McCarthy 2021 Zone 414 Zone 414 Marlon Veidt 2022 Delia’s Gone Delia’s Gone Stacker Cole 2022 One Way One Way Will ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2003 Tarzan Tarzan John Clayton / Tarzan 9 jaksoa 2005 Rocky Point Rocky Point Taj Walters 1 jakso 2006 Southern Comfort Southern Comfort Bobby Televisioelokuva 2009 The Beast The Beast Ellis Dove / Carlson 13 jaksoa 2010 Chase Chase Mason Boyle 2 jaksoa 2012 BlackBoxTV BlackBoxTV Ted 1 jakso 2012 Outlaw Country Outlaw Country Feron Televisioelokuva 2013–2017 Viikingit Vikings Ragnar Lodbrok 45 jaksoa 2015 Vikings: Athelstan’s Journal Vikings: Athelstan’s Journal Ragnar Lodbrok Verkkosarja 2020–2022 Raised by Wolves Raised by Wolves Marcus 18 jaksoa 2022– That Dirty Black Bag That Dirty Black Bag Anderson 2024 Dune: Prophecy Dune: Prophecy Desmond Hart ==Lähteet== ==Aiheesta muualla== *Näyttelijän virallinen sivusto * Luokka:Australialaiset näyttelijät Luokka:Vuonna 1979 syntyneet Luokka:Elävät henkilöt
Marco Koch

Marco Koch (s. 25. tammikuuta 1990 Darmstadt) on saksalainen uimari. 185 senttimetriä pitkä ja 84 kilogrammaa painava Koch edustaa DSW 1912 Darmstadtia.http://www.fina.org/athletes/marco-koch Koch kilpailee rintauinnissa. Koch on sijoittunut olympialaisten 200 metrin rintauinnissa sijalle 13 vuoden 2012 kesäolympialaisissa Lontoossahttp://www.sports- reference.com/olympics/athletes/ko/marco-koch-1.html ja seitsemänneksi Rio de Janeirossa 2016. Vuoden 2015 MM-kilpailuista Kazanista hän saavutti MM-kultaa ja vuoden 2013 MM-kilpailuista Barcelonasta MM-hopeaa samalta matkalta. Lyhyen radan MM-kilpailuista hänellä on kaksi kultaa, yksi hopea ja yksi pronssi. Pitkän radan EM-kilpailuista Kochilla on yksi kulta vuodelta 2014 ja kaksi hopeaa sekä lyhyen radan EM-kilpailuista kolme kultaa, kolme hopeaa ja kaksi pronssia. Kochin valmentajina toimivat Henning Lambertz maajoukkueessa ja Alexander Kreisel seurassa. Koch aloitti uinnin kahdeksanvuotiaana. == Lähteet == Luokka:Saksalaiset uimarit Luokka:Vuonna 1990 syntyneet Luokka:Elävät henkilöt
Volkswagen Transporter (T6)

Volkswagen Transporter T6 on Volkswagen Transporterin kuudennen sukupolven malli. Se ei ole täysin uusi auto, vaan perustuu edelleen samalle pohjalevylle kuin edeltäjänsä, vaikka autoa onkin uudistettu sekä päällisin puolin että myös tekniikan osalta. Mallia valmistetaan pakettiauton lisäksi Caravelle- ja Multivan-henkilönkuljetusversioina sekä tehdasvalmisteisena California- retkeilyautona. == Volkswagen Transporter T6 (2015–) == Transporterin kuudes sukupolvi esiteltiin Amsterdamissa keväällä 2015. Se tuli heti aluksi tarjolle retrotyylisenä Generation Six -erikoismallina, jonka yksityiskohdat muistuttavat alkuperäistä Typ 2 -mallia. vasen|pienoiskuva|Volkswagen Multivan T6 Moottorina on nelisylinterinen 2,0-litrainen TDI-dieselmoottori, josta on valittavana neljä tehovaihtoehtoa (84/102/150/204 hv). Kahden suuritehoisimman yhteyteen on saatavana neliveto ja seitsemänportainen DSG- kaksoiskytkinvaihteisto. Vuoden 2017 lopulla saataville tuli myös 2,0-litrainen TFSI-bensiinimoottori. Geneven autonäyttelyssä keväällä 2019 esiteltiin kasvojenkohotuksen kokenut T6. Näkyvimpiä ulkonäöllisiä muutoksia ovat uudelleenmuotoillut ajovalot ja etusäleikkö. Ohjaamossa uudistettiin kojelautaa, mittaristoa ja tietoviihdejärjestelmää. Lisäksi vakiovarustelua parannettiin ja lisävarustevalikoimaa laajennettiin. == Moottorit == Malli 2.0 TDI Valmistusaika 07/2015 - 07/2015 - 07/2015 - 07/2015 - Moottorityyppi Rivi-4- Dieselmoottori DOHC 16V Moottoriperhe VW EA288 Polttoainejärjestelmä Common-Rail -suorasuihkutus Ahdin Turboahdin Bi- Turbo Iskutilavuus 1968 cm3 Teho 62 kW (84 hv) @ 3500 r/min 75 kW (102 hv) @ 3500 r/min 110 kW (150 hv) @ 3250-3750 r/min 150 kW (204 hv) @ 4000 r/min Vääntö 220 Nm @ 1250-2500 r/min 250 Nm @ 1500-2500 r/min 340 Nm @ 1500-3000 r/min 450 Nm @ 1400-2400 r/min Vetotapa, vakio Etuveto Vetotapa, valinnainen - Neliveto (4Motion) Vaihteisto, vakio 5-portainen manuaali 6-portainen manuaali Vaihteisto, valinnainen - 7-portainen [DSG] Huippunopeus 146 km/h 157 km/h 182 km/h [181 km/h] (179 km/h) ([178 km/h]) 203 km/h (199 km/h) Kiihtyvyys 0-100 km/h 22,2 s 17,9 s 12,9 s [13,0 s] (13,2 s) ([13,5 s]) 9,8 s [9,9 s] (10,0 s) ([10,1 s]) Polttoaineenkulutus(yhdistetty) 6,0 l/100 km 6,0 l/100 km 5,9-6,2 l/100 km [6,6-6,7 l/100 km] (5,7-6,0 l/100 km) ([6,3 l/100 km]) 6,3-6,6 l/100 km [6,7 l/100 km] (6,1-6,3 l/100 km) ([6,6 l/100 km]) CO2-päästöt (yhdistetty) 155 g/km 155 g/km 155-161 g/km [171-174 g/km] (149-155 g/km) ([163 g/km]) 165-171 g/km [176 g/km] (160-164 g/km) ([172 g/km]) EU-päästöluokitus Euro 6 Huippunopeus, kiihtyvyys ja polttoaineenkulutus on annettu Multivan-mallin tietojen mukaisesti. == Lähteet == == Aiheesta muualla == Transporter T6 Luokka:Pakettiautot Luokka:2010-luvun autot Luokka:2020-luvun autot
Maailmanvaluutta

Maailmanvaluutta on ehdotettu yhtenäinen globaali valuuttayksikkö. Valuuttaa pitäisi yllä globaali keskuspankki. ja sitä käytettäisiin kaikessa kaupankäynnissä maailmanlaajuisesti. Mitään tämänlaista valuuttaa ei ole tällä hetkellä olemassa. Ehdotuksina maailmanvaluutasta ovat esimerkiksi Terra ja Bancor. Maailmanlaajuinen valuutta poistaisi valuuttavaihdosta johtuvat kustannukset ja poistaisi valuuttakeinottelun. Haittapuolina olisi maan sisäinen devalvaation mahdottomuus ja maailma ei välttämättä olisi optimaalinen valuutta-alue kokonaisuudessaan. Taloustieteiden tohtori Kaj Björkin mielestä euroon siirtymisestä on saatu niin hyviä kokemuksia, että nyt voitaisiin luoda globaali rahayksikkö valuutoilla tapahtuvan nollasummapelin lopettamiseksi. Jos maailmassa olisi vain yksi valuutta, pääomaa ja työvoimaa vapautuisi muihin, tuottavampiin tehtäviin, ja yksi tuloeroja aiheuttava tekijä olisi pois markkinoilta. Vastuun globaalista valuutasta voisi Björkin mukaan ottaa aluksi esimerkiksi YK tai Maailmanpankki.http://www.hs.fi/talous/artikkeli/V%C3%A4ittelij%C3%A4+Siirryt%C3%A4%C3%A4n+yhteen+maailmanvaluuttaan/1135250405580 Eräs euro-valuutan arkkitehdeista, Bernard Lietaer, on ehdottanut käyttöönotettavaksi maailmanlaajuista täydentävää valuuttaa, Terraa, jonka arvo olisi sidottu ennalta määrättyyn hyödykekoriin sisältäen mm. metalleja, ruoka-aineita ja öljyä. Valuutan käyttö rahoitettaisiin mm. demurrage-verolla eli negatiivisella korolla, eli eräänlaisella "valuutan parkkimaksulla" tai "hamstrausverolla". == Lähteet == Luokka:Talousteoriat Luokka:Talous Luokka:Rahajärjestelmä Luokka:Rahapolitiikka Luokka:Valuutta
Totuus (amerikansuomalainen lehti)

Totuus oli Duluthissa vuosina 1920–1929 ilmestynyt amerikansuomalainen aikakauslehti. Sen toimittaja ja ilmeisesti myös kustantaja oli syndikalistina tunnettu William Risto. Lähinnä syndikalistiseksi työväenlehdeksi luokiteltu Totuus sisälsi paljon teosofiaan, henkisyyteen ja psykologiaan liittyvää aineistoa. Lehti oli myös voimakkaasti kommunismin vastainen. Se ilmestyi neljästä kuuteen kertaan vuodessa. Totuus Publishing Company julkaisi myös Riston kaunokirjallisia teoksia. ==Lähteet== ==Aiheesta muualla== * Totuus digitoituna kansalliskirjastossa Luokka:Amerikansuomalaiset aikakauslehdet
Langwieser Viadukt

Langwieser Viadukt on Sveitsissä, Rhätische Bahn -yhtiön Chur–Arosa- rautatiellä sijaitseva teräsbetonisilta vuodelta 1914. Silta ylittää Plessurjoen ja sijaitsee Arosan kunnassa, Langwiesin kylässä. Silta on 284 metriä pitkä ja sen pisin jänneväli on 100 metriä. Silta oli valmistuessaan maailman pisin teräsbetonisilta. Sillan kansi on 62 metriä joenpinnasta. == Lähteet == * * == Aiheesta muualla == Luokka:Kaarisillat Luokka:Sveitsin rautatiesillat Luokka:Arosan rakennukset ja rakennelmat
Auguste Dumont

Auguste Alexandre Dumont (14. heinäkuuta 1801 – 28. tammikuuta 1884) oli ranskalainen kuvanveistäjä ja Ranskan kuvataideakatemian jäsen. Hän oli kuvanveistäjä Jacques-Edme Dumontin (1761–1844) poika ja säveltäjä Louise Farrencin (o.s. Dumont, 1804–1875) veli. Dumont opiskeli kuvanveistoa ensin isänsä ja Pierre Cartellierin johdolla ja jatkoi sitten opintojaan Roomassa saamansa stipendin turvin. Dumontin tunnetuimpiin teoksiin kuuluu Vapauden henki -veistos, jossa vapautta edustava hahmo kohottaa soihdun ja pitää rikkinäisiä kahleita toisessa kädessään. Se on osa Heinäkuun vallankumouksen uhrien muistomerkkiä, jonka kuningas Ludvig Filip I tilasi vuonna 1830. Patsaan puoliokoinen kopio on Louvren taidemuseossa. == Lähteet == Luokka:Ranskalaiset kuvanveistäjät Luokka:Vuonna 1801 syntyneet Luokka:Vuonna 1884 kuolleet
Rondo (levymerkki)

Rondo on Finndiscille vuonna 1974 Fazerin lanseeraama levymerkki. 1963 perustetun Finndiscin osti Scandia-Musiikki vuonna 1971, jonka tuleva omistaja oli seuraavana vuonna Musiikki-Fazer. Scandian Finndisc herätettiin jälleen henkiin vuonna 1974 Musiikki-Fazerilla. == Rondon aikakausi == Rondo keskittyi suomalaiseen iskelmään. Rondon tuottajina toimivat etenkin Jaakko Salo ja Erik Lindström. Rondolle levytti mm. Jukka Raitanen, jonka debyytti Vangin toive sai platinalevyn ja myi 54.000 kappaletta. Rondo julkaisi Raitasen seitsemän albumia. Jaakko Salon jo 1960-luvun työtoveri Eino Grön teki Rondolle yhteensä kuusi albumia. Rondon läpimurtoa Mika ja Turkka Malia julkaistiin kolme albumia. Rondon huumoria edustivat Esa Pakarinen, Kivikasvot ja Seitsemän seinähullua veljestä. Kivikasvojen Tankeros Love oli myyntimenestys listoillakin. Rondo julkaisi lisäksi 11 kokoelmaa ja neljä lastenlevyä. Rondolta ilmestyi 1974–1985 yhteensä 75 LP-levyä ja 93 singleä. == Katso myös == *Finndisc *Musiikki-Fazer *Scandia-Musiikki *Fazerin musiikkikauppa ==Lähteet== Luokka:Suomalaiset levymerkit
Wiesener Viadukt

Wiesener Viadukt on Sveitsissä, Rhätische Bahn -yhtiön Filisur–Davos- rautatiellä sijaitseva kivibetonisilta vuodelta 1908. Silta ylittää Landwasserjoen ja sijaitsee Davosin kaupungissa, Wiesenin kylässä. Silta on 204 metriä pitkä, ja sen pisin jänneväli on 55 metriä. Silta on 87 metriä joenpinnasta, ja se on Rhätische Bahnin rataverkon korkein silta. == Lähteet == * * == Aiheesta muualla == Luokka:Kaarisillat Luokka:Sveitsin rautatiesillat Luokka:Davosin rakennukset ja rakennelmat
Pablo Iglesias Posse

Pablo Iglesias Posse (18. lokakuuta 1850 El Ferrol – 9. joulukuuta 1925 Madrid)Pablo Iglesias Encyclopædia Britannica Online Academic Edition. Viitattu 15.11.2015. oli espanjalainen poliitikko ja ammattiyhdistysjohtaja, jonka katsotaan perustaneen Espanjan sosialistisen työväenpuolueen (PSOE) ja maan johtavan ammattijärjestön Unión General de Trabajadoresin (UGT). Hän johti kumpaakin järjestöä usean vuosikymmenen ajan. Köyhästä perheestä lähtöisin ollut Iglesias oli alkuperäiseltä ammatiltaan latoja. Hän liittyi vuonna 1870 ensimmäisen internationaalin paikallisosastoon ja vuonna 1873 Espanjan kirjapainotyöntekijöiden liittoon, jonka johdossa hän toimi vuosina 1874–1885.Nuestra historia: Biografía de Pablo Iglesias (1850-1925) Fundación Pablo Iglesias. Viitattu 15.11.2015. Hän osallistui Espanjan sosialistisen työväenpuolueen perustamiseen toukokuussa 1879 ja tuli pian puolueen sihteeriksi. Hän johti vuonna 1882 Espanjan ensimmäistä lakkotaistelua sitten vuoden 1875 monarkian palauttamisen. Vuonna 1885 Iglesiasista tuli PSOE:n keskuskomitean puheenjohtaja. Seuraavana vuonna aloitti ilmestymisensä Iglesiasin toimittama puolueen lehti El Socialista. Hän oli mukana perustamassa myös UGT-keskusammattijärjestöä puolueen rinnalle vuonna 1888. Iglesias johti vuodesta 1899 alkaen sekä PSOE:ta että UGT:ta kuolemaansa asti. Hän oli puolueensa edustajana toisen internationaalin perustavassa kokouksessa vuonna 1889. Iglesiasin pitkällä puheenjohtajakaudella sosialistinen puolue kasvatti vähitellen kannatustaan ja vaikutusvaltaansa. Iglesias valittiin yhtenä ensimmäisistä sosialisteista Madridin kaupunginvaltuustoon vuonna 1905 ja Espanjan parlamenttiin vuonna 1910. Hän vastusti alun perin yhteistyötä ei- sosialististen puolueiden kanssa, mutta lievensi kantaansa vuoden 1909 Barcelonan niin sanotun murheellisen viikon tapahtumien jälkeen. Viimeisinä vuosinaan Iglesias vastusti työväenliikkeen kommunistista suuntausta, ja hänen kantansa vaikutti siihen, että PSOE ei vuonna 1921 liittynyt kommunistiseen internationaaliin.Pablo Iglesias Biografías y Vidas. Viitattu 15.11.2015. Vuodesta 1923 alkaen PSOE:n ongelmana oli suhtautuminen Miguel Primo de Riveran diktatuuriin. Iglesiasin hautajaiset Madridissa vuonna 1925 muodostuivat valtavaksi mielenosoitukseksi. ==Lähteet== ==Aiheesta muualla== *Fundación Pablo Iglesias Luokka:Espanjan sosialistisen työväenpuolueen poliitikot Luokka:Espanjan puolueiden puheenjohtajat Luokka:Ammattiyhdistysjohtajat Luokka:Sosialistit Luokka:Vuonna 1850 syntyneet Luokka:Vuonna 1925 kuolleet
Hautakorvenlampi (Ikaalinen)

Hautakorvenlampi on Pirkanmaalla Ikaalisissa Sipsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Hautakorvenlampi on osa Kyrösjärven lähialuetta. == Maantietoa == Se on 230 metriä pitkä, 100 metriä leveä ja se on pinta-alaltaan 1,4 hehtaaria. Lampi sijaitsee hautakorven maatilaa lukuun ottamatta metsäalueella. Tilan pellot ovat nykyään niittyä. Lampeen laskee yksi pelto- oja ja sen oma laskuoja lähtee sen pohjoispäästä. Laskuoja on 650 metriä pitkä ja se laskee Kortetlampeen. Lammella on puoli kilometriä rantaa, mutta rannalle ei ole rakennettu mitään. Lähin tie johtaa maatilalle muttei rantaan asti. == Lähteet == Luokka:Kyrösjärven lähialue Luokka:Ikaalisten järvet
Hanna Ruohomaa

Hanna Ruohomaa (s. 10. helmikuuta 1994 Eura) on suomalainen jalkapalloilija. Pelipaikaltaan hän on hyökkääjä. == Ura == Ruohomaa debytoi Naisten Liigassa kaudella 2011 NiceFutiksen paidassa. Hän pelasi tuolla kaudella 21 ottelua tehden viisi maalia. Yhteensä hän pelasi vuosina 2011–2013 Naisten Liigassa 66 ottelua tehden 16 maalia. Kaudeksi 2014 Ruohomaa siirtyi Turun Palloseuran paitaan. Avauskaudellaan hän pelasi 16 ottelua tehden kymmenen maalia. Vuosina 2014–2015 Ruohomaa opiskeli Yhdysvalloissa Koillis-Ohion yliopistossa ja pelasi yliopiston joukkueessa 19 ottelua, joissa hän teki kahdeksan maalia. Kaudella 2015 Ruohomaa pelasi TPS:n paidassa Naisten Liigassa 15 ottelua tehden yhdeksän maalia. Kaudella 2017 hän teki Liigassa 14 maalia ja koko TPS- jaksonsa aikana 40 maalia 69 ottelussa. Kaudeksi 2018 hän siirtyi Helsingin Jalkapalloklubiin. Viitattu 2.1.2018. Ruohomaa edusti kaudella 2021 Kansallisessa liigassa FC Honkaa. Hän päätti uransa kyseisen kauden jälkeen useiden päävammojen vuoksi. Ruohomaa edusti Suomea nuorten maajoukkueissa. Hän edusti Suomea alle 19-vuotiaiden EM-kilpailuissa 2013, joissa hän pelasi kolmessa ottelussa. Jalkapallouransa jälkeen hän on toiminut Yleisradiossa jalkapalloasiantuntijana. Kaudella 2024 hän toimii Paimion Hakan naisten edustusjoukkueen valmennustiimissä. == Saavutukset == * Suomen Mestaruus 2019 * Suomen Cup voitto 2019 == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt Luokka:Suomalaiset jalkapallovalmentajat
Anders Gunnar Holmqvist

Anders Gunnar Holmqvist (28. marraskuuta 1903 Tampere – 10. maaliskuuta 1935 Turku) oli 1930-luvun alun tärkeimpiä turkulaisia taidegraafikoita. Holmqvistin vanhemmat olivat Envald Konrad Holmqvist ja Fanny Vilhelmiina Heinonen. Hänen maalauksiaan oli ensimmäisen kerran esillä taidenäyttelyssä Turussa 1928. Yksityisnäyttelyssä Tukholmassa 1932 esiteltiin vain hänen grafiikkaansa, mutta jo sitä ennen hän oli ollut esillä ainoana turkulaisena taidegraafikkona Helsingin suuressa yhteispohjoismaisessa grafiikan näyttelyssä 1931. Taidegrafiikkaan Holmqvist perehtyi Viljo Lehmussaaren johdolla vuodesta 1930 ja keskittyi varsinkin akvatinta-menetelmään. Hänen grafiikkansa ovat maisema-aiheita, mutta myös esimerkiksi sisäkuvia Turun linnasta ja symbolisia sekä mielikuvitusaiheita, joissa on nähty liityntöjä Hugo Simbergiin. Holmqvist osallistui Turun taide-elämään ja toimi myös tilapäisenä grafiikan opettajana vuonna 1933. Hän kuului Grafica -ryhmään, joka järjesti ensimmäisen turkulaisen grafiikan näyttelyn 1932 ja oli perustajajäsen Turun Graafillisen Taiteen yhdistyksessä. Suomen Graafilliset Taiteilijat -liitossa hän oli johtokunnan varajäsen. Sairaalloinen ja rampa Holmqvist kuoli vain 34-vuotiaana. Hänen tuotantonsa käsittää kaikkiaan 48 teosta. ==Lähteet== == Aiheesta muualla == * Kuvataiteilijamatrikkeli (Viitattu 15.11.2015) Luokka: Suomalaiset taidegraafikot Luokka: Suomalaiset taidemaalarit Luokka:Vuonna 1903 syntyneet Luokka:Vuonna 1935 kuolleet
Lucas Lima

Lucas Rafael Araújo Lima (s. 9. heinäkuuta 1990 Marília) on brasilialainen jalkapalloilija, joka edustaa Série A:ssa pelaavaa Santos FC:tä. Vasenjalkainen Lima on pelipaikaltaan hyökkäävä keskikenttäpelaaja.http://www.transfermarkt.de/lucas- lima/profil/spieler/232847 Hän kuuluu myös Brasilian jalkapallomaajoukkueeseen. == Ura == === Seurajoukkueura === Lima aloitti uransa Inter de Limeirassa, jota hän edusti vuodet 2010–2010, muttei pelannut otteluakaan seuran paidassa. Vuodet 2012–2013 hän edusti Série A:n Internacionalia pelaten 14 ottelussa. Vuonna 2013 hän oli lainalla Sport Club do Recifessä, jossa maaleja kertyi 36 ottelussa seitsemän. Hän debytoi Recifen paidassa myös Copa Sudamericanassa. Helmikuussa 2014 Lima siirtyi Santos FC:hen. Hän voitti seuran kanssa Campeonato Paulistan vuonna 2015. === Maajoukkueura === Lima debytoi Brasilian jalkapallomaajoukkueessa syyskuussa 2015 ystävyysottelussa Costa Ricaa vastaan. Avausmaalinsa hän teki saman vuoden marraskuussa MM-karsintaottelussa Argentiinaa vastaan. == Saavutukset == Seurajoukkuetasolla * Campeonato Paulista: 2015 == Lähteet == Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Tianjinin radio- ja televisiotorni

Tianjinin radio- ja televisiotorni on Tianjinissa Kiinassa sijaitseva 415 metriä korkea http://english.enorth.com.cn/system/2009/07/20/004131318.shtml torni. Rakennus valmistui vuonna 1991, ja sen rakentaminen maksoi 45 miljoonaa dollaria. Torni on maailman kahdeksanneksi korkein vapaastiseisova rakennelma. ==Katso myös== *Luettelo maailman korkeimmista rakennuksista ja rakennelmista ==Lähteet== ==Aiheesta muualla== Luokka:Näkötornit Luokka:Televisiotornit Luokka:Kiinan rakennukset ja rakennelmat
Viljo Holopainen

Viljo Emil Holopainen (13. maaliskuuta 1916 Riistavesi – 9. huhtikuuta 2011 Kuopio) oli Helsingin yliopiston puumarkkinatieteen professori ja Metsäntutkimuslaitoksen ylijohtaja. Holopaisen vanhemmat olivat maanviljelijä Mikko Kusti Holopainen ja emäntä Kerttu Maria Miettinen ja puoliso vuodesta 1944 Helvi Rakel Niinimaa. Hän valmistui Kuopion yhteiskoulusta 1936 ja suoritti Helsingin yliopiston metsätutkinnon ja Metsähallituksen metsätaloudellisen virkatutkinnon. Maatalous- ja metsätieteiden kandidaatti hänestä tuli 1947 ja lisensiaatti ja tohtori 1950, samoin kuin valtiotieteen kandidaatti. London School of Economics -korkeakoulussa hän oli British Councilin rahoittamana stipendiaattina 1950-1951 ja 1964 Yhdysvalloissa ASLA- Fulbright-tutkijastipendiaattina. Helsingin yliopiston metsätalouden apulaisprofessorina Holopainen toimi 1954-1959 ja puumarkkinatieteen professorina 1959-1964. Metsäntutkimuslaitoksen ylijohtaja hän oli 1964-1979, Erkki Kalelan jälkeen. Holopainen oli aktiivinen alansa kotimaisissa ja kansainvälisissä järjestöissä. Hänen yhteensä 85 julkaisuaan sisältävät myös metsäpolitiikkaa käsitteleviä teoksia, kuten 60-luvun metsäpolitiikka (1967), Vastuun metsäpolitiikka (1970) ja Erkki Timosen kanssa laadittu Metsä vastaa (1995). Hän oli Suomen Metsätieteellisen Seuran kunniapuheenjohtaja vuodesta 1985 ja lahjoitti seuralle puolisonsa kanssa peruspääoman nimeään kantavaan rahastoon 1989. ==Lähteet== == Aiheesta muualla == * Eljas Pohtila, Viljo Holopaisen muistokirjoitus, Helsingin Sanomat (Viitattu 15.11.2015) * Erkki Annila, Viljo Holopaisen muistokirjoitus, Academia Scientiarum Fennica 2011, ss. 100-104 (Viitattu 15.11.2015) Luokka: Suomalaiset metsätieteilijät Luokka:Metsäntutkimuslaitoksen ylijohtajat Luokka: Suomalaiset professorit Luokka: Helsingin yliopiston professorit Luokka: Suomalaiset tietokirjailijat Luokka:Vuonna 1916 syntyneet Luokka:Vuonna 2011 kuolleet
Light of Worlds

Light of Worlds on yhdysvaltalaisen Kool & the Gang -yhtyeen vuonna 1974 julkaistu albumi. Se nousi Yhdysvaltain Billboard 200 -listan sijalle 63 sekä R&B-listan; sijalle 16. Hittejä olivat ”Rhyme Tyme People”, ”Summer Madness” ja ”Higher Plane”. == Kappaleet == == Lähteet == Luokka:Kool & the Gangin albumit Luokka:Vuoden 1974 albumit